**МНОГОПРОФИЛНА БОЛНИЦА ЗА АКТИВНО ЛЕЧЕНИЕ**

**“Д-Р СТАМЕН ИЛИЕВ” АД ГР. МОНТАНА**

На основание чл. 29, ал.2 от Правилника за прилагане на Закона за публичните предприятия, във връзка с Приложение № 1 от същия Правилник, Вътрешните правила за отдаване под наем и разпореждане с активи на МБАЛ „Д-р Ст. Илиев” АД гр.Монтана и в изпълнение на Решение от Протокол № 46 / 26.02.2025 г. на Съвета на Директорите на МБАЛ “Д-р Стамен Илиев” АД – гр. Монтана и Решение № Р- 3 от 27.02.2025 г. на Изпълнителния директор на МБАЛ “Д-р Ст.Илиев” АД – гр. Монтана,

#### О Б Я В Я В А

**1. ТЪРГ с тайно наддаване за отдаване под наем на площи-общо 6 кв.м. в коридорите и фоайетата на сградите на МБАЛ “Д-р Стамен Илиев” АД– гр. Монтана, за инсталиране на вендинг автомати, за срок до три години, при следните условия**:

1.1. Описание на обека: Площи – общо 6 кв.м. в коридорите и фоайетата в сградите на

МБАЛ „Д-р Стамен Илиев” АД – гр. Монтана, с адрес: гр.Монтана, ул.»Сирма войвода» № 4, заинсталиране на вендинг автомати;

1.2. Начална тръжна цена за месечен наем: 600.00 /шестстотин/ лева без включено ДДС. В

наемната цена не са включени консумативни разходи за електроенергия,топлоенергия,вода и др.;

1.3. Стъпка за наддаване : 10 /десет /лева;

1.4. Вид на търга – с тайно наддаване – закрито заседание;

1.5. Начин на плащане – ежемесечно до пето число на текущия месец

1.6. Търга ще се проведе на 18 март 2025г.- 11:00 часа, в административната сграда на

МБАЛ «Д-р Стамен Илиев» АД гр. Монтана, ул. «Сирма войвода» № 4, заседателна зала;

1.7. Срок на закупуване на тръжна документация – всеки работен ден от 07:30 ч. до

15.00 часа , до деня предхождащ търга от касата на лечебното заведение.

Цената на тръжната документация е в размер на 50.00 лева.

1.8. Депозит за участие: 200.00 /двеста/ лева. Депозита се внася по банков път или на касата на МБАЛ “Д-р Ст. Илиев” АД - Монтана. Краен срок за внасяне на депозита – всеки работен ден от 07:30 ч. до 15.00 часа, до деня предхождащ търга.

1.9. Краен срок за приемане на заявленията за участие в търга - всеки работен ден от 07:30 часа до 15.00 часа, до деня предхождащ търга.

1.10. Оглед на обекта – всеки работен ден, след представяне на документ за закупена тръжна документация до изтичане на срока за подаване на заявленията.

1.11. Участник в процедурата може да бъде всяко физическо или юридическо лице, регистрирано като търговец по смисъла на Търговския закон, няма задължения към МБАЛ „Д-р Стамен Илиев” АД гр. Монтана и е представил заявление за участие, отговарящо на условията-подробно описани в тръжната документация.

1.12. При обявяване на търга за непроведен, повторен търг ще се проведе на 28 март 2025 г. от 11:00 часа, в административната сграда на МБАЛ «Д-р Стамен Илиев» АД гр. Монтана, ул. «Сирма войвода» № 4, заседателна зала при същите условия, съгласно т.1.2-1.5, 1.7-1.11.

**ЗА ИНФОРМАЦИЯ: тел. 096 ­/ 300 341 ; 0888 295577**